《送森侄赴官》
宋代·李处权

郴江带郴山，逶迤入平楚。
伟观甲潇湘，信美非吾土。
阿咸方试吏，家风住仪矩。
此时奉亲舆，行李慎袢暑。
别离同姓重，况我老尔许。
勉力事勾稽，远臣观所主。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。